ประกาศนายทะเบียนมูลนิธิ

จังหวัดเชียงราย
เรื่อง จดทะเบียนแกไขเพิ่มเติมข้อบังคับของ “มูลนิธิบาลา”

ด้วย นางรัชนี เซือเหมอ ได้ยื่นคำขอจดทะเบียนแกไขเพิ่มเติมข้อบังคับมูลนิธิบาลา ดังนี้

ข้อ ๔ วัตถุประสงค์ของมูลนิธินี้ คือ

๑. เพื่อเสริมสร้างพลังอำนาจและพัฒนาศักยภาพเยาวชน สตรี และครอบครัวชาติพันธุ์ ในลุ่มน้ำโขง

๒. เพื่อส่งเสริมความเสมอภาคทางเพศและขจัดการเลือกปฏิบัติต่อสตรีชาติพันธุ์ ผ่านเศรษฐกิจและการเสริมสร้างภาวะผู้นำ เพื่อการเปลี่ยนแปลงในระดับบุคคล ชุมชน องค์กร และสังคม

๓. เพื่อให้ความรู้ด้านกฎหมายและสิทธิ รวมถึงการปกป้องคุ้มครองการถูกแสวงหาประโยชน์ จากเด็ก เยาวชน และสตรี ชาติพันธุ์ในลุ่มน้ำโขง

๔. เพื่อพัฒนา ผลิต และเผยแพร่สื่อภาษาชาติพันธุ์อย่างสร้างสรรค์ ปลอดภัย และเป็นมิตรต่อสังคม

๕. เพื่อส่งเสริมการศึกษา วัฒนธรรม การดูแลสุขภาพจิต และการดูแลสิ่งแวดล้อม ของชาติพันธุ์ในลุ่มน้ำโขง

๖. เพื่อส่งเสริมคุณภาพชีวิตแบบองค์รวมของผู้สูงอายุชาติพันธุ์ในลุ่มน้ำโขง

๗. ดำเนินการหรือร่วมมือกับองค์กรสาธารณประโยชน์อื่น ๆ เพื่อสารารณประโยชน์

๘. ไม่ดำเนินการเกี่ยวข้องกับการเมืองแต่ประการใด

ข้อ ๑๐ คณะกรรมการของมูลนิธิ ประกอบด้วย ประธานกรรมการ เลขาหนุการ เหรัญญิก และกรรมการอื่น ๆ ตามจำนวนที่เห็นสมควรตามข้อบังคับข้อ ๙

ข้อ ๑๑ การแต่งตั้งกรรมการมูลนิธิ ให้คณะกรรมการมูลนิธิชุดที่ดำรงตำแหน่งอยู่ แต่งตั้ง ประธานกรรมการมูลนิธิ และกรรมการอื่น ๆ ตามจำนวนที่เห็นสมควรตามข้อบังคับ

ข้อ ๑๒ คณะกรรมการมูลนิธิอยู่ในตำแหน่งครบวาระ ๔ ปี

ข้อ ๑๔ ในกรณีที่กรรมการของมูลนิธิพ้นจากตำแหน่งตามวรรค ให้กรรมการของมูลนิธิ ที่พ้นจากตำแหน่งไปแล้วยังคงปฏิบัติหน้าที่กรรมการของมูลนิธิต่อไปจนกว่าได้คณะกรรมการชุดใหม่

และได้จดแจ้งแก่นายทะเบียนแล้ว จึงจะถือได้ว่าได้พ้นจากตำแหน่งโดยสมบูรณ์ และในกรณีที่กรรมการคนใดคนหนึ่งออกก่อนครบวาระด้วยเหตุข้อ ๘ ให้กรรมการที่เหลือสรรหากรรมาทดแทนและให้ดำรงตำแหน่งตามเวลาที่คงเหลือของกรรมการที่ออกไป หรือให้คณะกรรมการที่คงเหลือปฏิบัติหน้าที่จนกว่าจะครบวาระก็ได้

ข้อ ๑๗ ในกรณีที่ประธานกรรมการมูลนิธิไม่สามารถปฏิบัติหน้าที่ได้ สามารถมอบหมายให้กรรมการอื่น ๆ ทำหน้าที่แทนประธานกรรมการมูลนิธิได้

ข้อ ๑๘ หากประธานกรรมการมูลนิธิไม่สามารถปฏิบัติหน้าที่ในการประชุมคราวหนึ่งคราวใดได้ให้ที่ประชุมเลือกตั้งกรรมการมูลนิธิคนใดคนหนึ่งเป็นประธานสำหรับการประชุมคราวนั้น

ข้อ ๑๙ เลขานุการมูลนิธิมีอำนาจหน้าที่ในการกำกับควบคุมกิจการและดำเนินการประชุมของมูลนิธิติดต่อประสานงานทั่วไป รักษาระเบียบข้อบังคับของมูลนิธิ นัดหมายการประชุมกรรมการมูลนิธิ จดบันทึก/จัดทำรายงานการประชุมและเก็บรักษาเอกสารของมูลนิธิ

ข้อ ๒๐ เหรัญญิกมีหน้าที่ในการดูแลรักษาผลประโยชน์ และควบคุมดูแลการเงิน การบัญชี และทรัพย์สินของมูลนิธิให้ถูกต้องและเป็นไปตามระเบียบที่กำหนดไว้

ข้อ ๒๑ กรรมการอื่น ๆ มีหน้าที่เสนอความคิดเห็นอันเป็นประโยชน์ต้อมูลนิธิ หรืออาจมีหน้าที่อื่น ๆ ตามที่คณะกรรมการเห็นสมควร หรือกำหนดขึ้น

ข้อ ๒๓ คณะกรรมการมูลนิธิอาจแต่งตั้ง หรือได้รับการแต่งตั้ง หรือถอดถอนอนุกรรมการได้ตามความเหมาะสม โดยจะแต่งตั้งให้เป็นอนุกรรมการประจำหรือเพื่อการใดเป็นกรณีพิเศษเฉพาะคราวก็ได้ทั้งนี้ ตามหลักเกณฑ์และวิธีการที่คณะกรรมการมูลนิธิกำหนด และในกรณีที่คณะกรรมการมูลนิธิไม่ได้แต่งตั้งประธานอนุกรรมการ เลขานุการ หรือตำแหน่งอื่นไว้ ก็ให้อนุกรรมการและคณะแต่งตั้งเอง เพื่อดำรงตำแหน่งดังกล่าวก็ได้

ข้อ ๒๔ อนุกรรมการของมูลนิธิอยู่ในตำแหน่งจนกว่าจะเสร็จสิ้นที่ได้รับมอบหมายให้กระทำส่วนอนุกรรมการประจำอยู่ในตำแหน่งตามเวลาที่คณะกรรมการมูลนิธิกำหนด ซึ่งถ้ามิได้กำหนดไว้ให้อยู่ในตำแหน่งได้เพียงวาระของคณะกรรมการมูลนิธิซึ่งเป็นผู้แต่งตั้งและอนุกรรมการที่พ้นจากตำแหน่งอาจได้รับการแต่งตั้งอีกก็ได้ อนุกรรมการของมูลนิธิมีสิทธิดังนี้

๒๔.๑ กระทำการใด ๆ ได้ตามขอบเขตของงานที่ได้รับมอบหมาย
๒๔.๒ มีหน้าที่รายงานและเสนอความคิดเห็นเกี่ยวกับงานที่ได้รับมอบหมาย
๒๔.๓ อาจได้รับคำตอบแทนหรือไม่ก็ได้ตามความเห็นชอบของคณะกรรมการมูลนิธิ
๒๔.๔ สิทธิ์ที่จะทำการเพื่อรักษาผลประโยชน์ของมูลนิธิเสมอ

ข้อ ๒๕ คณะกรรมการมูลนิธิจะต้องจัดให้มีการประชุมสามัญประจำปีอย่างน้อยปีละ ๑ ครั้ง และต้องมีกรรมการมูลนิธิเข้าประชุมอย่างน้อยกึ่งหนึ่งของจำนวนกรรมการทั้งหมดจึงจะครบองค์ประชุม

ข้อ ๓๔ ในการใช้จ่ายเงินตามวัตถุประสงค์ของมูลนิธิ รวมทั้งค่าใช้จ่ายประจำสำนักงาน ให้จ่ายเพียงดอกผลอันเกิดจากทรัพย์สินที่เป็นทุน รายได้อันเกิดจากการจัดกิจกรรมของมูลนิธิ และเงิน ที่ผู้บริจาคได้แสดงเจตนารมณ์เพื่อสมทบการดำเนินกิจกรรมของมูลนิธิตามวัตถุประสงค์ที่กำหนดไว้

ข้อ ๓๘ หากมูลนิธิต้องเลิกล้มไปโดยเหตุผลใดก็ตามทรัพย์สินทั้งหมดของมูลนิธิที่เหลืออยู่ ให้ตกเป็นกรรมสิทธิ์แก่มูลนิธิชนเผ่าลุ่มน้ำโขง

นายทะเบียนมูลนิธิจังหวัดเชียงราย ได้จดทะเบียนแก้ไขเพิ่มเติมข้อบังคับมูลนิธิรายนี้แล้ว ตามทะเบียนเลขที่ ซร ๓/๒๕๕๗ ตั้งแต่วันที่ ๘ กุมภาพันธ์ ๒๕๖๖

ฉะนั้น อาศัยอำนาจตามความในมาตรา ๑๒๖ แห่งประมวลกฎหมายแพ่งและพาณิชย์ จึงประกาศให้ทราบโดยทั่วกัน

ประกาศ ณ วันที่ ๘ กุมภาพันธ์ พ.ศ. ๒๕๖๖
ทรงศักดิ์ วลัยใจ
ปลัดจังหวัด ปฏิบัติราชการแทน
ผู้ว่าราชการจังหวัดเชียงราย
นายทะเบียนมูลนิธิจังหวัดเชียงราย